23. ΑΠΟΦΑΣΙΣ ΥΠΟΥΡΓΟΥ  ΣΥΓΚΟΙΝΩΝΙΩΝ Αριθ.Η/139363 της 27 Μαΐου/10  Ιουν.1966  (ΦΕΚ Β΄365) Περί απογραφής Μηχανημάτων Έργων. Έχοντες υπ’ όψιν: 1)Το άρθρ.26 του Ν.Δ.4233/ 1962 «περί κυρώσεως του κώδικος οδικής κυκλοφορίας», ως και το άρθρ.63 τούτου, καθ’ ο δια την κυκλοφορίαν επί των Μηχανημάτων Έργων απαιτείται ειδική προς τούτον άδεια ημών, 2)το γεγονός ότι δια τα Μηχανήματα Έργων δεν υφίστανται στοιχεία και ως εκ τούτου δεν καθίσταται δυνατή η εκπόνησις μελέτης εφαρμογής του ως άνω άρθρου, 3)την ανάγκην συγκεντρώσεως στοιχείων, όσον αφορά τον αριθμόν των εν Ελλάδι κυκλοφορούντων Μηχανημάτων Έργων, το είδος της υπ’ αυτών επιτελουμένης εργασίας, τον τρόπον κινήσεώς των κλπ., αποφασίζουμεν: Καλούμεν τους κατόχους Μηχανημάτων Έργων, όπως, εντός προθεσμίας 2 μηνών, από της δημοσιεύσεως της παρούσης εις την Εφημερίδα της Κυβερνήσεως, υποβάλωσιν εις τα πλησιέστερα Αστυνομικά Τμήματα του τόπου, ένθα ευρίσκεται το Μηχάνημα έργου, υπεύθυνον δήλωσιν, δεόντως χαρτοσημασμένην, εις ην θα περιλαμβάνωνται τα κάτωθι στοιχεία: 1)Όνομα-επώνυμον (ή τίτλος εφ’ όσον πρόκειται περί εταιρείας) και διεύθυνσις του κατόχου του Μηχανήματος Έργου. 2)Κατασκευαστικά στοιχεία του Μηχανήματος (ήτοι εργοστάσιον κατασκευής, έτος κατασκευής, κινητήριος δύναμις, καύσιμον, τρόπος μετακινήσεως του οχήματος και εν γένει παν στοιχείον ευρισκόμενον εις την διάθεσιν του ιδιοκτήτου). 3)Λεπτομερής περιγραφή των εργασιών, αίτινες δύνανται να εκτελεσθούν δια του υπ’ όψιν μηχανήματος. 4)Ταχύτης ην δύναται να αναπτύξη το Μηχάνημα μετακινούμενον αυτοδυνάμως. 5)Φωτογραφίαν του Μηχανήματος από δύο όψεις (πλάγιον και πρόσοψιν). 6)Είδος πεδήσεως. 7)Δικαιολογητικά κτήσεως. Η παράλειψις υποβολής της δια της παρούσης καθοριζομένης βεβαιώσεως συνεπάγεται την επιβολην των υπό του άρθρ.64 του Ν.Δ.4233/62 προβλεπομένων κυρώσεων. Αι Αστυνομικαί Αρχαί παρακαλούνται όπως παρακολουθήσουν δια την πίστην εφαρμογήν της παρούσης και αποστείλουν τας εις αυτάς υποβληθησομένας δηλώσεις, άμα τω πέρατι της ως άνω τασσομένης προθεσμίας, εις την καθ’ ημάς Διεύθυνσιν Μελετών, ομού μετά πίνακος των μη υποβαλόντων δηλώσεις και εργαζομένων εις την περιοχήν των Μηχανημάτων. Κατά την παράδοσιν των δηλώσεων, το πραλαμβάνον ταύτας όργανον, δέον να εφοδιάζη τους ενδιαφερομένους δια σημειώματος εν ω θα αναφέρεται απαραιτήτως α)ο χαρακτηριστικός αριθμός κατασκευής του μηχανήματος, β)το εργοστάσιον κατασκευής του Μηχανήματος και γ)ο αριθμός πρωτοκόλλου, ον θα λάβη η υποβληθησομένη δήλωσις. Το σημείωμα τούτο θα επέχη θέσιν προσωρινής αδείας κυκλοφορίας, δια το μετά την εκπνοήν της 2μήνου προθεσμίας χρονικόν διάστημα και μέχρις εφοδιασμού των Μηχανημάτων δι’ οριστικής αδείας κυκλοφορίας. Μετά την εκποήν της ως άνω τασσομένης προθεσμίας αι Αστυνομικαί Αρχαί, δέον όπως ελέγχουν παν Μηχάνημα έργου δια την επιβολήν των υπό του άρθρ. 64 του Ν.Δ.4233/62 προβλεπομένων κυρώσεων. (Αντί των σελ. 262,909(γ) και 262,911(η) Σελ. 262,909(δ) Τεύχος 374-Σελ.149 Κώδικας Οδικής Κυκλοφορίας 21.Ε.ι.19-23 